alexandrainst/scandi-wiki huggingface dataset:
Byrding

Byrding (etter 1400 også kalt bording) er en klasse frakteskip med høye sidebord, opprinnelig bygget for trafikk nær kysten. Typen oppsto i tidlig middelalder og var trolig vanlig siste halvdel av vikingtiden. En typisk byrding hadde en besetning på 10-20 mann, senere opp mot 30 mann. Skuta minner om knarren, men er buttere og har altså høyere sidebord. I likhet med knarren kunne den både ros og seiles. Børingene (trebøring og fembøring) blir av mange sett som en fortsettelse på byrdingen.

Se også
Birlinn

Litteratur 
 

Skip
Norrøn tid
Artikler i sjøfart-prosjektet
Rocky

Rocky er en film fra 1976 med Sylvester Stallone som hovedrolleinnehaver og manusforfatter. Filmen handler om Rocky Balboa og livet hans som profesjonell bokser. Ettersom filmen ble en stor suksess, har flere oppfølgere blitt produsert: Rocky II, Rocky III, Rocky IV, Rocky V, Rocky Balboa og biproduktet Creed.

Handling 
Rocky jobber som en alt for snill torpedo og er bokser på deltid. Verdensmesteren i tungvektsboksing, Apollo Creed (Carl Weathers), vil la en amatørbokser møte ham i ringen for å kunne prøve å ta tittelen. Rocky blir valgt ut til å bokse mot Apollo. Rocky har ikke lyst til å bokse mot Apollo, men etter en tid får Mickey overtalt han til å gå i ringen. Etter beinhard trening står Rocky endelig klar som tittelmotstander. Men for Apollo blir dette en langt vanskeligere kamp enn det han først trodde. Med Rockys utrolige viljestyrke holder han ut og gir seg aldri.

Medvirkende 
 Sylvester Stallone som Rocky Balboa
 Talia Shire som Adrian Pennino
 Burt Young som Paulie Pennino
 Carl Weathers som Apollo Creed
 Burgess Meredith som Mickey Goldmill

Referanser

Eksterne lenker 

 

Dramafilmer fra USA
Filmer om sport
Oscar for beste film
Oscar-vinnere (filmklipp)
Golden Globe for beste dramafilm
Filmer fra 1976
Engelskspråklige filmer
Geir Sperre

Geir Peder Sperre (født 27. november 1965) er en norsk tidligere fotballspiller. Han spilte for Molde Fotballklubb (108 kamper, 2 scoringer) i perioden 1986–91. Sperre var tapende finalist i Norgesmesterskapet i fotball for herrer 1989 og scoret et mål i omkampen. Han gikk til Ellingsøy Idrettslag etter 1991-sesongen, hvorfra han hadde kommet i 1986. Sperre er i dag i fiskebransjen.

Eksterne lenker 
 

Norske fotballspillere
Fotballspillere for Molde FK
Personer fra Ålesund kommune
Fødsler i 1965
Stein Olav Hestad

Stein Olav «Laffen» Hestad (født 30. juni 1952) er en tidligere norsk fotballspiller.  Som broren Harry Hestad spilte han i Molde FK, der han tidligere hadde klubbrekorden med 681 A-kamper, derav 249 i toppserien (scoret 27 mål). Han er nå blitt forbigått av sin sønn i antall A-kamper.  Hestad var også tapende finalist i Norgesmesterskapet i fotball for herrer 1982 og Norgesmesterskapet i fotball for herrer 1989.  Han er far til fotballspillerne Daniel Berg Hestad og Peter Berg Hestad, samt svigerbror til fotballspillerne Odd Berg og Jan Berg.

Referanser

Eksterne lenker 
 

Norske fotballspillere
Fotballspillere for Molde FK
Personer fra Molde kommune
Heidi Austlid

Heidi Arnesen Austlid (født 21. september 1976) er leder for Forleggerforeningen. Hun har ledet bransjeorganisasjonen IKT-Norge frem til juni 2020.

I fire år var hun første direktør ved Nasjonalt kompetansesenter for fri programvare («friprog»). Tidligere har hun vært prosjektleder i IKT-Norge, og fra 1998 til 2004 var hun seniorrådgiver i Utdannings- og forskningsdepartementet hvor hun blant annet prosjektledet utdanning.no og arbeidet med nasjonal strategi for IKT i utdanningen. Austlid ledet lærerrekrutteringskampanjen «Ikke to dager er like» da hun arbeidet i departementet.

Austlid var medlem av programstyret til Norges forskningsråds program for verdiskaping i IKT (VERDIKT) og medlem av regjeringens Digital21. Austlid er styreleder på IE-fakultetet på NTNU og har styreverv i forskning, utdanning og representerer næringen i ulike utvalg. I IKT-Norge hadde Austlid spesielt ansvar for IKT-politikk og myndighetspåvirkning, med rettet mot offentlig sektor frem til hun september 2015 ble hun administrerende direktør for IKT-Norge.

Austlid ledet Norsk Elevorganisasjon 1996-97 hvor hun blant annet utviklet NEOs ti bud om IT i skolen. I 1997-98 ledet hun det regjeringsoppnevnte Ungdommens IT-forum som leverte sluttrapporten generasjon nett.

Referanser

Eksterne lenker  
 Austlid på Apelands omdømmedag 
 Austlid i IKT-Norge

Personer fra Oslo
Norske direktører
Nick Barmby

Nicholas Jonathan «Nick» Barmby (født 11. februar 1974 i Hull) er en engelsk tidligere fotballspiller og senere trener for  Hull City AFC. I sin aktive karriere spilte han både midtbane og spiss.

Nick Barmby har spilt 23 landskamper for Englands herrelandslag i fotball.

Referanser

Eksterne lenker 
 

Engelske fotballspillere
Engelske fotballtrenere
Spillere i Fotball-EM 1996
Spillere i Fotball-EM 2000
Fotballspillere for Everton FC
Fotballspillere for Hull City AFC
Fotballspillere for Leeds United FC
Fotballspillere for Liverpool FC
Fotballspillere for Middlesbrough FC
Fotballspillere for Nottingham Forest FC
Fotballspillere for Tottenham Hotspur FC
Fotballtrenere for Hull City AFC
Personer fra Kingston upon Hull
Enigma (musikkprosjekt)

Enigma er et tysk / rumensk musikk-prosjekt som også tar for seg sjangere som elektronika, dance, New age og ambient. Gruppen ble startet i 1990 av Michael Cretu, David Fairstein og Frank Peterson. Enigma har solgt over 22 millioner plater.

Diskografi

Studioalbum
 "MCMXC a.D." (1990)
 "The Cross of Changes" (1993)
 "Le Roi Est Mort, Vive Le Roi!" (1996)
 "The Screen Behind the Mirror" (1999)
 "Voyageur" (2003)
 "A Posteriori" (2006)
 "Seven Lives, Many Faces" (2008)

Samlealbum
 "Trilogy" (1998)
 "Love Sensuality Devotion: The Greatest Hits" (2001)
 "Love Sensuality Devotion: The Remix Collection" (2001)
 "15 Years After" (2005)

Singler
 "Sadeness (Part I)" (1991)
 "Mea Culpa (Part II)" (1991)
 "Principles of Lust" (1992)
 "The Rivers of Belief" (1992)
 "Carly's Song" (1994)
 "Return to Innocence" (1994)
 "The Eyes of Truth" (1994)
 "Age of Loneliness" (1995)
 "Out from the Deep" (1995)
 "Beyond the Invisible" (1996)
 "T.N.T. for the Brain" (1997)
 "Gravity of Love" (1999)
 "Push the Limits" (2000)
 "Turn Around" (2001)
 "Voyageur" (2003)
 "Following the Sun" (2003)
 "Boum-Boum" (2004)
 "Hello and Welcome" (2006)
 "Goodbye Milky Way" (2006)
 Amen (2016)

Andre utgivelser 
 "Age of Loneliness (1994)
 "The Eyes of Truth (1994)
 "In The Beginning... (1997)
 "The Dusted Variations (2005)
 "Pure Moods"
 "Pure Moods II"
 "Pure Moods III"
 "Pure Moods IV"
 "Pure Moods: Celestial Celebration"

Referanser

Eksterne lenker 
 

New Age-musikere
Ambient-band
Blakstad og Munthe-Kaas

Blakstad og Munthe-Kaas, eller Blakstad og Munthe-Kaas Arkitekter, var et arkitektfirma startet av arkitektene Gudolf Blakstad og Herman Munthe-Kaas i 1922. Selskapet opphørte noen år etter Gudolf Blakstads død, i 1989.

Arkitektur 
Selskapet står bak flere betydningsfulle byggverk. I Oslo har de tegnet Odd Fellow-gården, Oslo handelsgymnasium, Kunstnernes Hus, Observatorie terrasse og Alfaset kapell. De står også bak Bodø domkirke, Haneborg skole og Haugesund rådhus. Videre tegnet de bybrua i Drammen og Songvår fyr i Vest-Agder på 50-tallet.

Arkitektfirmaet har to ganger fått Houens fonds diplom‚ for verkene Kunstnernes hus (1931) og Haugesund rådhus (1934).

Industridesign 
Blakstad og Munthe-Kaas virket også som industridesignere/formgivere. Sammen ble de engasjert av ovnsprodusenten Jøtul Fabriker A/S til å utforme en ny jernovn. Resultatet ble Model 602, som ble lansert i 1940 og skulle bli en av Jøtuls designklassikere og mest populære ovner på 1900-tallet. Billedhuggeren Ørnulf Bast utformet dekoren på ovnsmodell 602. I 1999 fikk formgiverne Klassikerprisen for God Design for modell 602.

De to arkitektene tegnet flere ovner for Jøtul etter den første modellen i 1940. En emaljert kombinasjonsovn i støpejern fikk betegnelsen Modell 710. Den ble satt i produksjon i 1958, og ble en av Jøtuls mestselgende produkter på denne tiden. Modell 820 fantes i tre varianter; for fyring med ved, parafin eller koks.

Etter 2. verdenskrig 
Blakstad og Munthe-Kaas fikk etter andre verdenskrig skriftlig reprimande som kollaboratører fra Norske arkitekters landsforbund.

Referanser

Kilder 
 Gravferdsetaten om Alfaset kapell
 Museumsnett.no: Liste over arkitekter representert i Norsk arkitekturmuseums tegningssamling.
 Indre Akershus Blad, 23.12.1947: Artikkel om nye Haneborg skole.

Norske arkitektfirmaer
Etableringer i 1922
Opphør i 1989
Gudolf Blakstad
Herman Munthe-Kaas
Arkitektur i 1922
1922 i Norge
Sør-Troms

Sør-Troms er et distrikt i den sørligste delen av Troms og Finnmark fylke, som omfatter de sju kommunene Gratangen, Harstad, Ibestad, Kvæfjord, Lavangen, Salangen og Tjeldsund. Sør-Troms har 36 189 innbyggere (1. juli 2013). og et samlet areal på 2 767 km². I noen sammenhenger kalles området for Trondenes. Regionsenteret er byen Harstad.

Sør-Troms og Midt-Troms utgjorde i middelalderen et eget fylke med navnet Trondenes, som ble regnet som en del av Hålogaland. Da fogderiene ble etablert på 1600-tallet ble området innlemmet i Senjen og Tromsø fogderi som omfattet dagens Troms fylke. Fogderiet var en del av Nordlandenes amt frem til 1789, da det ble overført til Vardøhus amt. I 1866 ble fogderiet skilt ut som Tromsø amt, og endret navn til Troms fylke i 1919. Benevnelsen Troms på dette området kom da i bruk.

Kommuner 

Sør-Troms er inndelt i sju kommuner:

Kommuneinndelingshistorikk
I 1838 ble området delt inn i Ibestad, Kvæfjord, Trondenes og Sand (fra 1886 kalt Bjarkøy) kommuner. Fra Ibestad ble Bardu utskilt som egen kommune i 1854, Salangen i 1871, Lavangen i 1906, Andørja, Gratangen og Astafjord kommuner i 1926. Fra Trondenes ble Harstad skilt ut som bykommune i 1903, og Skånland og Sandtorg som egne kommuner i 1926. I 1964 ble Andørja gjeninnlemmet i Ibestad, Astafjord ble innlemmet i Skånland, Sandtorg og deler av Trondenes ble innlemmet i Harstad, og resterende Trondenes ble innlemmet i Bjarkøy. Det ble også gjennomført en rekke mindre grensejusteringer. I 2013 ble Bjarkøy innlemmet i Harstad. I 2020 ble Skånland slått sammen med Tjeldsund kommune i Nordland til nye Tjeldsund kommune.

Administrative inndelinger 
 Distriktet var en del av det tidligere Senjen og Tromsø fogderi.
 Kommunene samarbeider interkommunalt i Sør-Troms regionråd.
 Distriktet utgjør virkeområdet for Trondenes prosti, unntatt Lavangen og Salangen som sokner til Indre Troms prosti, begge under Nord-Hålogaland bispedømme.
 Distriktet utgjør domsmyndighetsområdet til Trondenes tingrett, unntatt Gratangen, Lavangen og Salangen som tilhører domsmyndighetsområdet til Ofoten tingrett, begge under Hålogaland lagdømme.

Politikk

Ved Stortingsvalget 2013 var det 27 138 stemmeberettigede velgere i Sør-Troms. Det ble avgitt 20 043 stemmer. Valgdeltagelsen var dermed 73,9 %. Valgresultatet ga en borgerlig overvekt på 8,7 prosentpoeng (52,3 % H+Frp+KrF+V, 43,6 % Ap+Sp+SV). Tabellen viser stemmefordelingen:

Referanser

Se også 
 Sør- og Midt-Troms

Eksterne lenker 
 Sør-Troms regionråd

Politikk i Troms og Finnmark
Distrikter i Norge
Numb

«Numb» er den tredje singelen fra Linkin Parks andre studioalbum Meteora. «Numb» var den singelen som fikk best kritikk av alle Meteora-singlene og er den tredje mest populære singelen fra Linkin Park. På denne har Mike bare en setning han rapper, «Caught in the undertow, just caught in the undertow».

Remixer
Det har blitt lagd tre remixer av sangen. En er med Jay-Z som het «Numb/Encore» fra deres samarbeidsalbum Collision Course. Sangen vant en Grammy for Best Rap/Song Collaboration i 2006. En annen er med Jay-Z og Linkin Park der de synger sammen med Paul McCartney. Sangen ble sunget under Grammy-utdelingen i 2006. Det finnes også en techno-versjon.

Single Part 1

«Numb Pt. 1» sporliste  
«Numb»   
«From The Inside» (Live)

«Numb Pt. 1» bonus 
«Numb» (CD-ROM music video)

Single part 2

«Numb Pt. 2» sporliste
«Numb»  
«Easier To Run» (Live)

«Numb Pt. 2» bonus
«Faint»  (CD-ROM musikkvideo)

Linkin Park-sanger
Sanger fra 2003
Sykkeltur

Sykkeltur er tur på sykkel. Formålet kan være turisme (sykkelturisme), rekreasjon, mosjon eller idrett.

Sykkelturer i Norge
Mest vanlig er nærmiljøet der en bor. En kan også velge ekstremturer i fjerne strøk. Klassiske turer:

Rallarveien
Eventyrveien
Peer Gyntveien
Nordmarka

Turisme
Sykling
Sykkelveier
Rallarveien (Ofotbanen)

''må ikke forveksles med Rallarvegen langs Bergensbanen   
Rallarveien er en anleggsvei i Narvik og Kiruna kommuner uppført under byggingen av Ofotbanen (ca. 1890-1903). I dag benyttes som en populær tursti. Veien går fra Rombaksbotn via Bjørnfjell, Riksgränsen og videre inn til Tornehamn i Sverige. Rallarveien har også en sidegren fra Hundalsfossen opp til Katterat stasjon. 

Veien er ca 50 kilometer lang, hvorav 15,5 vestligste kilometer er på norsk side av grensa. Strekningen fra Nordalsbrua vest for Bjørnfjell til Rombaksbotn er kjent blant tur turgåere på grunn av spektakulær utsikt fra sti som flere steder er hugd inn i Katteratfjellmassivet. Langs veien finnes en rekke minner fra Ofotbanens anlegg, blant annet grunnmurer etter bygninger, fundamenter fra stasjoner på en linbane og rester etter en kraftstasjon. 

Adkomst med tog til Katterat eller Bjørnfjell stasjon, eller med rutebuss eller bil til sistnevnte. Deler av veien er bratt, smal og steinete. Det finnes også andre gamle anleggsveier fra Ofotbanens bygging i området som i dag brukes som turstier. Blant annet fra Katterat stasjon via Katterjaure til Katterjåkk holdeplass. Kulturhistoriske minnesmerker er skiltet på norsk og engelsk langs veien. 

Etter fullføringen av Ofotbanen ble rallarveien forlatt og tilgrodd, noen strekninger ble skadd av ras. Under en stor flom i 1959 ble flere kilometer av veien skylt til havs og flere broer ødelagt. På 1980- og 90-tallet ble veien ryddet, reparert og tilrettelagt for turgåere. I 1997 ble Narvik kåret til årets friluftslivområde av Direktoratet for naturforvaltning og Friluftsrådenes Landsforbund og som følge av arbeidet som var lagt ned i å tilrettelegge Rallarveien for turgåring.

Siste lørdag i juni hver sommer arrangeres en turmarsj, Svarta Bjørn-marsjen, som ender i Rombaksbotn hvor det avholdes et kulturarrangement.

Referanser

Litteratur  
 
  Hefte utgitt av Fotefar mot nord. Finnes på svensk, engelsk og tysk.

Eksterne lenker  
 Bodil Dybevoll Tur Rallarvegen, Bjørnfjell – Rombaksbotn 19.01.2017

Ofotbanen
Veier i Narvik
Votkinsk

Votkinsk (russisk: Воткинск, udmurtisk: Вотка – Votka) er en industriby i Republikken Udmurtia i Russland. Byen ligger rundt 50 km nordøst for Izjevsk. Innbyggertall: 98 039 (est. 2006), 99 441 (folketelling 2002). 

Votkinsk ble grunnlagt i 1759 i forbindelse med byggingen av et hammerverk. I 1935 fikk den innvilget bystatus.

Votkinsk har en variert industri, og blant de største virksomhetene er maskinbyggingsselskapet Votkinskij Zavod, som har sin opprinnelse i det opprinnelige hammerverket i byen, og som i dag blant annet produserer raketter av typen Topol M.

Kjente personer fra Votkinsk 
Pjotr Tsjajkovskij, komponist
Rudolf Povarnitsyn, høydehopper

Referanser

Eksterne lenker 
 
 Nettsted for Votkinsks Tsjajkovskij-museum (russisk)
 Nettsted for rakettprodusenten Votkinskij Zavod (russisk / engelsk)
 Fotos fra Votkinsk

Byer i Udmurtia
Bosetninger etablert i 1759
Tomáš Dvořák

Tomáš Dvořák (født 11. mai 1972 i Zlín) er en tsjekkisk friidrettsutøver som konkurrerer i tikamp. Dvořák har blitt tre ganger verdensmester i tikamp i (1997, 1999 og 2001). Hans beste OL-plassering er bronsemedaljen fra OL 1996 i Atlanta. I 1999 ble han kåret til Europas beste friidrettsutøver.

Hans personlige rekord i tikamp er 8994 poeng, som ble notert under et stevne i 1999.

Referanser

Eksterne lenker 
 

Tsjekkiske mangekjempere
Olympiske bronsemedaljevinnere for Tsjekkia
Medaljevinnere under Sommer-OL 1996
Deltakere for Tsjekkia under Sommer-OL 1996
Friidrettsutøvere under Sommer-OL 1996
Deltakere for Tsjekkia under Sommer-OL 2000
Friidrettsutøvere under Sommer-OL 2000
Deltakere for Tsjekkia under Sommer-OL 2004
Friidrettsutøvere under Sommer-OL 2004
Deltakere for Tsjekkia under VM i friidrett 1997
Deltakere for Tsjekkia under VM i friidrett 1999
Deltakere for Tsjekkia under VM i friidrett 2001
Personer fra Zlín
Verdensrekordsettere i friidrett
Deltakere under EM i friidrett innendørs 1998
Samuel Matete

Samuel Matete (født 27. juli 1968 i Chingola) er en tidligere zambisk friidrettsutøver. Matete deltok hovedsakelig på 400 m hekk og vant gull på distansen under VM 1991 i Tokyo. Dette var første gang en friidrettsutøver fra Zambia vant VM-gull. Han ble sølvmedaljør to ganger under VM og under OL 1996. Dessuten vant Matete afrikamesterskapet i 1998 og Samveldelekene i 1994.

Referanser

Eksterne lenker 
 

Personer fra Copperbelt Province
Zambiske hekkeløpere
Verdensmestere i friidrett
Deltakere for Zambia under Sommer-OL 1988
Friidrettsutøvere under Sommer-OL 1988
Deltakere for Zambia under Sommer-OL 1992
Friidrettsutøvere under Sommer-OL 1992
Medaljevinnere under Sommer-OL 1996
Deltakere for Zambia under Sommer-OL 1996
Friidrettsutøvere under Sommer-OL 1996
Deltakere for Zambia under Sommer-OL 2000
Friidrettsutøvere under Sommer-OL 2000
Deltakere for Zambia under VM i friidrett 1991
Deltakere for Zambia under Afrikamesterskapet i friidrett 1998
McKinsey & Company

McKinsey & Company, mest kjent som McKinsey, er et globalt konsulentfirma innen strategi, ledelse og operasjonelle problemstillinger. McKinsey har ca 130 kontorer i 65 land, og betjener klienter på tvers av 21 industrier gjennom 11 funksjoner.

Selskapet har siden 1950-årene i stor grad rekruttert nyutdannede studenter og hadde i 2018 totalt 800 000 søkere til 8 000 stillinger. De seneste årene har McKinsey vært blant de mest attraktive arbeidsgiverne ved undersøkelser gjort av amerikanske MBA-studenter og blant studenter på handelshøyskoler samt NTNU i Norge. McKinsey har også innflytelsesrike alumni, både innenfor næringslivet og innenfor oppstartsmiljøer.

Blant norske organisasjoner som har leid inn McKinsey-konsulenter er Equinor, Telenor og DNB, Oljefondet, Regnskogfondet og Oslo universitetssykehus.

Historie
Selskapet ble dannet av James O. McKinsey i Chicago i 1926., og åpnet sitt andre kontor i New York i 1932. McKinsey opplevde en akselerende vekst under ledelse av Marvin Bower, og grunnla moderne management consulting. 

I løpet av 1940-, 1950- og 1960-årene vokste McKinsey raskt, spesielt i Europa, og hadde over 200 ansatte i 1960 I 1966 bestod selskapet av seks kontorer i USA (San Francisco, Cleveland, Los Angeles, Washington D.C., New York og Chicago) og seks kontorer utenfor USA (inkludert London, Paris, Amsterdam og Melboune)

I 1970- og 1980-årene ble selskapet mer fokusert på industriekspertise fremfor geografisk ekspansjon, og utviklet spesialiserte forsknings- og utviklingsavdelinger, i tillegg til at konsulentene i større grad ble allokert til industriområder. 

I 1990-årene fortsatte veksten, og McKinsey åttedoblet sin omsetningen fra 1977 til 1997. Åpning i av kontorer I Asia og av nye forretningsområder var viktige arenaer for vekst.

I løpet av de siste tyve årene har McKinsey beholdt sin posisjon som det ledende management consulting-selskapet, og blant annet staset på digitalisering, design, transformasjonstjenester og klima og miljø.

Kjente norske alumnier 

 Helge Lund
 Jens Ulltveit-Moe
 Christian Ringnes
 Hugo Maurstad
 Odd Christopher Hansen
 Birger Magnus
 Ole Jacob Sunde
 Christian Rynning-Tønnesen
 Egil Hogna

Referanser

Eksterne lenker 
 
 Offisiell norsk hjemmeside

Selskaper fra USA
Selskaper etablert i 1926‎
McKinsey & Company
Jarmila Kratochvílová

Jarmila Kratochvílová (født 26. januar 1951) er en tidligere tsjekkisk friidrettsutøver. Kratochvílová er en av tidenes fremste mellomdistanseløpere. I VM 1983 i Helsingfors vant hun dobbelt gull på 400 og 800 m. Videre tok Kratochvílová sølv på 400 m i OL 1980 i Moskva.

Referanser

Eksterne lenker 
 

Tsjekkiske sprintere
Tsjekkiske mellomdistanseløpere
Verdensmestere i friidrett
Olympiske sølvmedaljevinnere for Tsjekkoslovakia
Medaljevinnere under Sommer-OL 1980
Deltakere for Tsjekkoslovakia under Sommer-OL 1980
Friidrettsutøvere under Sommer-OL 1980
Deltakere under VM i friidrett 1983
Personer fra Okres Havlíčkův Brod
Verdensrekordsettere i friidrett
Deltakere for Tsjekkoslovakia under EM i friidrett 1982
Ana Fidelia Quirot

Ana Fidelia Quirot (født 23. mars 1963) er en tidligere cubansk friidrettsutøver (mellomdistanseløper). Quirot spesialiserte seg hovedsakelig på 800 m, men hadde også tider i verdensklasse på 400 meter. På 800 meter vann Quirot både under VM 1995 og VM 1997. Hennes beste OL-plassering er en andreplass fra OL i Atlanta i 1996. Quirot er en av svært få løpere som har notert en tid på 800 m under 1.55,0 og hennes personlige rekord på 1.54,44 fra 1989 er den tredje raskeste tiden noensinne på distansen. Bare v-rekordholder Jarmila Kratochvílová og sovjetiske Nadesjda Olizarenko har vært raskere.

OL-medaljer 
 1996  Atlanta -  Sølv i friidrett, 800 meter, damer  Cuba
 1992  Barcelona -  Bronse i friidrett, 800 meter, damer  Cuba

Referanser

Eksterne lenker 
 

Cubanske mellomdistanseløpere
Cubanske sprintere
Medaljevinnere under Sommer-OL 1992
Deltakere for Cuba under Sommer-OL 1992
Friidrettsutøvere under Sommer-OL 1992
Medaljevinnere under Sommer-OL 1996
Deltakere for Cuba under Sommer-OL 1996
Friidrettsutøvere under Sommer-OL 1996
Deltakere for Cuba under VM i friidrett 1987
Deltakere for Cuba under VM i friidrett 1991
Deltakere for Cuba under VM i friidrett 1995
Deltakere for Cuba under VM i friidrett 1997
Djabir Saïd-Guerni

Aïssa Djabir Saïd-Guerni (arabisk: سعيد قرني عيسى جبير, (født 29. mars 1977) er en tidligere algerisk friidrettsutøver (mellomdistanseløper). Saïd-Guerni tilhørte verdenseliten på 800 m på slutten av 1990-tallet og begynnelsen av 2000-tallet. Hans største meritt er VM-gullet fra VM 2003 i Paris. Dessuten ble Guerni nr. tre både i OL i 2000 i Sydney og i VM i Sevilla i 1999. Hans personlige rekord er på 1.43,09.
Guerni la opp som friidrettsutøver i 2007 etter flere års skadeproblemer.

Referanser

Eksterne lenker 
 

Algeriske mellomdistanseløpere
Verdensmestere i friidrett
Afrikamestere i friidrett
Olympiske bronsemedaljevinnere for Algerie
Medaljevinnere under Sommer-OL 2000
Deltakere for Algerie under Sommer-OL 2000
Friidrettsutøvere under Sommer-OL 2000
Deltakere for Algerie under Sommer-OL 2004
Friidrettsutøvere under Sommer-OL 2004
Personer fra Alger
Deltakere for Algerie under Afrikamesterskapet i friidrett 2000
Olympiske medaljevinnere i friidrett
Billy Konchellah

Billy Konchellah (født 20. oktober 1961) er en tidligere kenyansk friidrettsutøver (mellomdistanseløper). Konchellah vant to VM-gull på 800 m både under VM i 1987 og under VM i 1991. Hans seierstid under VM i 1987 med 1.43,06 er fortsatt mesterskapsrekorden i friidrett. Konchellah ble også nr. tre på 800 meter under VM i 1993. Konchellahs beste resultat i et OL kom i 1984 der han endte på 4.-plass. Konchellahs sønn Gregory Konchellah er også en fremtredende friidrettsutøver som nå konkurrerer for Bahrain under navnet Youssef Saad Kamel.
Etter karrieren flyttet Konchellah til Finland.

Referanser

Eksterne lenker 
 

Kenyanske mellomdistanseløpere
Verdensmestere i friidrett
Friidrettsutøvere under Sommer-OL 1984
Deltakere for Kenya under Sommer-OL 1984
Personer fra Narok County i Kenya
Deltakere for Kenya under VM i friidrett 1987
Fødsler i 1961
Paul Ruto

Paul Ruto (født 3. november 1960) er en tidligere kenyansk friidrettsutøver (mellomdistanseløper). Rutos fremste meritt i karrieren var gullet i VM 1993 i Stuttgart. Hans personlige rekord satte han året for da han sprang på 1.44,33.

Referanser

Eksterne lenker 
 

Kenyanske mellomdistanseløpere
Verdensmestere i friidrett
Fødsler i 1960